Ogliastra (provincija)

Ogliastra (fon. Ogljastra, talijanski: Provincia dell'Ogliastra, sardinski: Provìntzia de s'Ogiastra) je bila jedna od osam talijanskih provincija otočke regije Sardinije. Glavni gradovi provincije i najveća urbana naselja bili su Lanusei (5492 stanovnika) i Tortolì (10.743 stanovnika). Ogliastra je ukinuta 2016. godine. Geografija Provincija Ogliastra s istoka i juga izlazila je na Tirensko more, na sjeverozapadu je graničila s provincijom Nuoro, a na jugozapadu s provincijom Cagliari. Površina provincije iznosila je 1854 km², a broj stanovnika 57.329 (2011. godine). Ogliastra je ležala u sredini istočne obale Sardinije. Primorski dio je uski i kamenit, a veći dio je brdsko-planinski, posebno na sjeveru gdje se izdiže najviši planinski masiv Gennargentu. Općine i naselja Provincija Ogliastra imala je 23 općina (talijanski: comuni). Pored Tortolìja i Lanuseija, druge veće komune bile su Bari Sardo (3983 stanovnika), Baunei (3736), Tertenia (3840) i Villagrande Strisaili (3421). Ukidanje provincije Provincija Ogliastra ukinuta je 2016. godine. Od 23 općine, njih 22 priključeno je provinciji Nuoro, dok je općina Seui pripala novoosnovanoj Južnosardinskoj provinciji. Reference Vanjske veze Službene stranice provincije Ogliastre Arhivirano 2017-09-12 na Wayback Machine-u (it)